Diari Oficial de la Generalitat Valenciana


Sumari del DOGV 399, del 02-07-1986 (1986/806626)

ORDRE de 18 de juny de 1986, de la Conselleria de Cultura, Educació i Ciència, per la qual es convoca concurs públic de mèrits per al proveïment de llocs de treball de la Funció Inspectora Docent a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   399

Data del DOGV
:   02-07-1986

Secció del DOGV
:   AUTORITATS I PERSONAL

Número del document
:   1986/806626


Data del document
:   18-06-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 18 de juny de 1986, de la Conselleria de Cultura, Educació i Ciència, per la qual es convoca concurs públic de mèrits per al proveïment de llocs de treball de la Funció Inspectora Docent a la Comunitat Valenciana.  
El Decret 36/1986, de 10 de mar; de 1980, regula i organitza la funció inspectora en matèria no universitària a la Comunitat Valenciana.  
   
 La disposició final primera de l'esmentat Decret autoritza la Conselleria de Cultura, Educació i Ciència per al desplegament d'aquest i la disposició addicional tercera li encomana la publicació d'una convocatòria per cobrir els llocs de treball de la funció inspectora a la Comunitat Valenciana.  
   
 L'Ordre de la Conselleria de Cultura, Educació i Ciència, de 17 de juny de 1986, adscriu tots els funcionaris del Cos d'Inspectors al Servei de l'Administració Educativa amb destinació a la Comunitat Valenciana a les plantilles de llocs de treball de la funció inspectora dels diferents Serveis Territorials.  
   
 En conseqüència, i fent ús de les atribucions que em confereix l'article 35 de la Llei de la Generalitat Valenciana, de 30 de desembre de 1983, de Govern Valencià.  
   
 ORDENE:  
   
 Article 1r  
   
 Es convoca concurs públic de mèrits per cobrir els llocs de treball de la funció inspectora que s'especifiquen en l'Annex I d'aquesta disposició.  
   
 Article 2n  
   
 Podran participar en aquest concurs els funcionaris de carrera que estiguen en servei actiu, amb titulació superior, que pertanyen als Cossos Docents que hi ha actualment i relacionats en la disposició addicional quinzena de la Llei 30/1984, i que tinguen, almenys, cinc anys de serveis el 31 d'agost d'enguany.  
   
 Article 3r  
   
 Les sol·licituds, en el model de l'annex II d'aquesta Ordre, es presentaran en el registre dels Serveis Territorials de la Conselleria de Cultura, Educació i Ciència, o per qualsevol dels procediments establerts en l'article 66 de la Llei de Procediment Administratiu, en el termini d'un mes a partir de l'endemà de la publicació en el Diari Oficial de la Generalitat Valenciana d'aquesta Ordre.  
   
 Article 4t  
   
 Les fases del concurs de mèrits seran les següents:  
   
 4.1. Valoració de mèrits d'acord amb les puntuacions que s'especifiquen en els punts u a tres del barem de l'annex III.  
   
 4.2. Elaboració d'un treball personal sobre la funció inspectora amb una extensió màxima de 50 folis que es puntuarà d'acord amb l'establert en l'apartat quatre del barem.  
   
 4.3. Entrevista amb els candidats que hagen obtingut almenys, una puntuació de 12,5 en les dues fases anteriors.  
   
 Per a superar la fase de d'entrevista caldrà obtenir, si més no, cinc punts.  
   
 4.4. Superació del curs d'especialització al qual fa referència l'article quart del Decret 36/1986, de 10 de març, del Consell de la Generalitat Valenciana.  
   
 4.5. Totes les circumstàncies i mèrits al·ludits han de justificar-se documentalment. Solament es valoraran aquells que responguen als conceptes establerts en el barem que es justifiquen com cal.  
   
 Article 5é  
   
 Resoldrà el concurs de mèrits dues Comissions nomenades pel Conseller de Cultura, Educació i Ciència que estaran constituïdes per:  
   
 Ensenyaments Bàsics:  
   
 -El Director General d'E. Bàsica que farà de President.  
   
 -Un Director dels Serveis Territorials.  
   
 -Un Cap de Servei de la Direcció General d'E. Bàsica.  
   
 -Un Inspector d'E. Bàsica.  
   
 -Un Professor d'EGB de prestigi reconegut.  
   
 Ensenyaments Mitjans:  
   
 -El Director General d'Ensenyaments Mitjans que farà de President.  
   
 -Un Director dels Serveis Territorials.  
   
 -Un Cap de Servei de la Direcció General d'Ensenyaments Mitjans.  
   
 -Un Inspector de Batxillerat.  
   
 -Un Professor d'Ensenyaments Mitjans de prestigi reconegut.  
   
 El nomenament d'aquestes Comissions serà publicat en el Diari Oficial de la  
 Generalitat Valenciana.  
   
 Article 6é  
   
 Els aspirants que vulguen participar en el concurs de mèrits hauran d'adjuntar a la sol·licitud la següent documentació:  
   
 a) Fulla de Serveis Certificada i tancada el 31 d'agost de 1986.  
   
 b) Informe del Consell Escolar del Centre.  
   
 c) Fotocopies compulsades de les certificacions i títols que s'al·leguen, en els quals es farà constar el punt del barem on cal tenir en compte el document.  
   
 Article 7é  
   
 A partir de la data del seu nomenament, els funcionaris seleccionats per a exercir llocs de treball de la funció inspectora tindran dret a percebre el sou, el grau i els triennis del cos o escala docent a la qual pertanyen i els complements que corresponguen als funcionaris que pertanyen al Cos d'Inspectors al Servei de l'Administració Educativa que exerceixen llocs de treball de la funció inspectora.  
   
 Article 8é  
   
 Els aspirants que superen totes les fases del Concurs de Mèrits seran ordenats d'acord amb la puntuació obtinguda.  
   
 DISPOSICIO TRANSITORIA  
   
 Per als funcionaris docents que foren nomenats Inspectors Extraordinaris d'Educació Bàsica i Coordinadors de Formació Professional per la Conselleria de Cultura, Educació i Ciència i sol·liciten participar en aquest concurs de mèrits, les fases del concurs establertes en els punts 4.1; 4.2 i 4.3 de l'article 4t d'aquesta Ordre seran substituïdes per les següents:  
   
 a) Elaboració d'un treball-memòria sobre les activitats desplegades com a Inspector Extraordinari o Coordinador de Formació Professional que serà qualificada de zero a vint punts.  
 b) Informe dels Serveis Territorials que serà valorat de zero a quinze punts.  
   
 Per a ser seleccionats hauran d'obtenir un mínim de 17,5 punts entre les dues fases.  
   
 Els candidats als quals es refereix aquesta disposició estan exempts de fer el curs d'especialització especificat en l'article quart d'aquesta Ordre.  
   
 DISPOSICIO FINAL  
   
 1. S'autoritza les Direccions Generals de nivell perquè, en l'ambit de les seues competències, facen les instruccions necessàries per al desenrotllament d'aquesta Ordre.  
   
 2. Aquesta Ordre entrarà en vigor el mateix dia de publicació en el Diari Oficial de la Generalitat Valenciana.  
   
 València, 18 de juny de 1986.  
   
 El Conseller de Cultura, Educació i Ciència,  
   
 CEBRIA CISCAR I CASABAN  
   
ANEXO III  
   
 1. Valoració dels treballs desplegats en els llocs exercits anteriorment (fins a un màxim d'11 punts).  
   
 1.1. Experiència docent:  
   
 a) Per cada curs escolar com a Director del Centre (fins a un màxim de 2 punts) 0,50 per any.  
   
 b) Per cada curs escolar en l'exercici d'altres càrrecs unipersonals diferents del de director (màxim 1 punt) 0,25 per any.  
   
 c) Per cada any com a membre del Consell de Direcció o Consell Escolar dels centres (Màxim 0,50) 0,25 per any.  
   
 d) Informe del Consell Escolar del darrer centre on estiga o hi haja estat prestant serveis fins a 0,75.  
   
 e) Valoració de l'eficàcia docent feta pels Serveis Territorials fins a 1 punt.  
   
 1.2 Per l'exercici de llocs de treball d'especial qualificació o dificultat (fins a un màxim de 3 punts).  
   
 a) L'exercici de llocs de gestió administrativa-pedagògica.  
   
 b) Experiència professional no docent relacionada amb el lloc de treball sol·licitat.  
   
 c) Participació en programes educatius promoguts per la Conselleria.  
   
 1.3 Per cada any de servei actiu com a professor en els Cossos o Escales docents (fins a un màxim de 3 punts) 0,10 per any.  
   
 2. Titulacions i especialitzacions (fins a un màxim de 2 punts)  
   
 a) Grau de doctor 1 punt  
   
 b) Per cada títol de llicenciat diferent a l'al·legat per a participar en el concurs 0,75 punts  
   
 e) Per cada títol de Llicenciat diferent a l'al·legat per a participar en el concurs, expedit per la mateixa Facultat i en distintes Seccions o Branques 0,50 punts  
   
 d) Per cada títol de Grau Mitjà 0,50 punts.  
   
 e) Per cada títol de llicenciat diferent a l'al·legat per a participar en el concurs, expedit per la mateixa Facultat i distintes subseccions o Especialitats 0,25 punts.  
   
 f) Per cursos d'especialització professional reconeguts pel MEC (Ed. Especial, Preescolar) 0,50 punts.  
   
 3. Publicacions i Cursos de Perfeccionament (Fins a un màxim de 2 punts).   
 a) Per activitats de perfeccionament professional i d'Innovació, Experimentació  
 i Investigació Educativa fins a 1 punt  
   
 b) Publicacions o treballs de caràcter didàctic o científic fins a 1 punt.  
   
 c) Per cada curs de Valencià.  
   
 -No valenciano-parlants o nivell b de la Junta Qualificadora de Valencià 0,15 punts  
   
 -Elemental 0,25 punts  
 -Mitjá 0,75 punts  
 -Superior 1 punt  
   
 (Solament es puntuarà per un d'aquests cursos).  
   
 4. Treball sobre la Funció Inspectora ( De o a 10 punts)  
   
 Per a fer la fase d'entrevista cal haber aconseguit entre les fases 4.1 i 4.2 de l'article quart d'aquesta Ordre, si més no, una puntuació de 12,5 punts.  
   
 5. Entrevista amb el candidat (de o a 10 punts).  
   
 6. Curs d'especialització (Apte/No Apte)  
   
 Nota: Solament es computarà un dels serveis al·legats a l'efecte dels punts 1.1.a, 1.1.b, 1.1.c, quan hagen estat prestats simultàniament.